***Հավելված N46***

***Հաստատված է ՀՀ քաղաքաշինության, տեխնիկական***

***և հրդեհային անվտանգության տեսչական մարմնի***

***ղեկավարի 2020թ. օգոստոսի 7-ի N Կ 6-Լ հրամանով***

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՏՐԱՆՍՊՈՐՏԱՅԻՆ ԱՆՎՏԱՆԳՈՒԹՅԱՆ ՎԱՐՉՈՒԹՅԱՆ**

**ՊԵՏ**

|  |
| --- |
| **1․ Ընդհանուր դրույթներ** |
| **1.1. Պաշտոնի անվանումը, ծածկագիրը**  Քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) տրանսպորտային անվտանգության վարչության (այսուհետ՝ Վարչություն) պետ (ծածկագիրը՝ 71-28.1.ե-Ղ3-1):  **1.2. Ենթակա և հաշվետու է**  Վարչության պետն անմիջական ենթակա և հաշվետու է Տեսչական մարմնի ղեկավարին:  **1.3. Ենթակա և հաշվետու պաշտոններ**  Վարչության պետին անմիջական ենթակա և հաշվետու են Վարչության աշխատողները։  **1.4. Փոխարինող պաշտոնի կամ պաշտոնների անվանումները**  Վարչության պետի բացակայության դեպքում նրան փոխարինում է Վարչության պետի տեղակալը կամ գլխավոր մասնագետը:  **1.5. Աշխատավայրը**  Հայաստանի Հանրապետություն, ք. Երևան, Դավթաշեն վարչական շրջան, 4-րդ թաղ․, Ա․ Միկոյան 109/8։ |
| **2․ Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**  1. ապահովում է տրանսպորտի ոլորտի նորմատիվ իրավական ակտերի կատարման նկատմամբ վերա­հսկողության իրականացումը.  2. ապահովում է ավտոմոբիլային տրանս­պորտի բնագավառի իրավական ակտերի, լիցենզիաների և միջազգային թույլտվու­թյունների պահանջների կատարման նկատմամբ վերահսկողության իրականացումը.  3․ ապահովում է իր իրավասության սահմաններում ավտոկայարաններում, ավտոկայաններում և երթակարգավարական կետերում, Հայաստանի Հանրապետության օրենսդրության պահանջներին համապատասխան, չհատկացված վայրերում գոյացած ավտոտրանսպորտային միջոցների կուտակումների կետերում, ինչպես նաև պետական կառավարման համապատասխան մարմինների հետ պետավտոտեսչության անշարժ պահակետերում` Հայաստանի Հանրապետության ոստիկանության և պետական կառավարման համապատասխան մարմինների ղեկավարների համատեղ հրամանի հիման վրա վերահսկողության կազմակերպումն ու իրականացնումը․  4․ ապահովում է Վարչության մասնագետների կողմից ուղևորատար ավտոտրանսպորտային միջոցների` օրենքով սահմանված ներքին և արտաքին կահավորմանը և փոխադրումներին ներկայացվող պահանջներին համապատասխանության ստուգումը.  5․ ապահովում է միջազգային փոխադրողների կողմից տրանսպորտի մասին օրենսդրության պահանջների կատարման նկատմամբ վերահսկողության իրականացումը՝ Հայաստանի Հանրապետության միջազգային պայմանագրերի պահանջներին համապատասխան․  6․ ապահովում է սպասարկման ու ծառայությունների որակի բարելավման վերաբերյալ առաջարկությունների ներկայացումը Տեսչական մարմնի ղեկավարին.  7․ ապահովում է Հայաստանի Հանրապետությունում   ավտոմոբիլային տրանսպորտի շարժական կազմի հավաքակայանների, արտադրական բազայի տարածքում՝ տեխնիկական շահագործման հաշվառման և կատարման նկատմամբ վերահսկողությունը.  8․ ապահովում է երթուղիներում շահագործվող տրանսպորտային միջոցների համապատասխան պարբերականությամբ տեխնիկական զննում անցնելու ժամկետների պահպանման գործառույթների նկատմամբ վերահսկողությունը.  9․ ապահովում է երկաթուղային տրանսպորտով փոխադրման գործընթացի հետ կապված տեխնիկական միջոցների շահագործման և երթևեկության անվտանգության ոլոր­տում տեխնիկական վերահսկողության իրականացումը, այդ թվում նաև` տրանս­պորտային պատահարների և երկաթուղային տրանսպորտի շահագործման և երթևե­կու­թյան անվտանգության կանոնների խախտման հետ կապված միջադեպերի հաշվառումը.  10․ ապահովում է երկաթուղային տրանսպորտի շահագործման և երթևեկության անվտան­գության ոլորտում բնապահպանական անվտանգության, բնական և տեխնածին բնույթի արտակարգ իրավիճակների կանխատեսման և վերացման, երկաթուղային տրանսպորտի գործունեության հետ կապված այլ տեխնիկական միջոցների շահա­գործման պահանջների կատարման նկատմամբ պետական հսկողության իրականացումը.  11․ ապահովում է երկաթուղային տրանսպորտի գործունեություն իրականացնող կազմակեր­պություններում երկաթուղային տրանսպորտի շահագործման և երթևեկության անվտանգության պահանջների պահպանության, ընդհանուր օգտագործման երկաթուղային գծերի, երկաթու­ղային շարժակազմի ու բեռնարկղերի տեխնիկական վիճակի, ինչպես նաև բեռնա­տար վագոնների ու բեռնարկղերի բեռնման ու բեռնաթափման աշխատանքների կատարման ստուգումը:  **Իրավունքները՝**   * համապատասխան մարմիններից և Տեսչական մարմնի տարածքային ստորաբաժանումներից պահանջել և ստանալ վերահսկողական գործառույթներ իրականացնելու, այդ թվում՝ ստուգումներ անցկացնելու, ինչպես նաև՝ առաջարկություններ, տեղեկանքներ, հաշվետվություններ, միջնոր­դություններ, զեկու­ցա­գրեր և այլ գրություններ պատրաստելու համար անհրաժեշտ փաստաթղթեր, հիմնավորումներ, մասնագիտական կարծիքներ. * վերահսկողական գործառույթների իրականացման ընթացքում ի հայտ եկած օրենսդրական խնդիրների մասով Տեսչական մարմնի ղեկավարին ներկայացնել առաջարկություններ իրավական ակտերում փոփոխություններ կատարելու վերաբերյալ. * ծանոթանալ Տեսչական մարմնի տարածքային ստորաբաժանումների կողմից իրականացվող ստուգումների ընթացքին․ * վերահսկողության իրականացման ընթացքում պահանջել`   - տվյալ ավտոտրանսպորտային միջոցով տվյալ փոխադրումն իրականացնելու իրավունքի փաստաթղթեր (լիցենզիա, թույլտվություն).  - ավտոբուսային կանոնավոր փոխադրումների դեպքում` ուղևորափոխադրումներ իրականացնող կազմակերպության տված ճանապարհային թերթիկը.   * միջազգային փոխադրողների կողմից տրանսպորտի ոլորտի օրենսդրության պահանջների կատարման նկատմամբ վերահսկողությունը իրականացնել նաև սահմանային անցման կետերում․ * կազմակերպել հանդիպում-քննարկումներ Տեսչական մարմնի տարածքային ստորաբաժանումների` տրանսպորտի ոլորտի մասնագետների, պետական մարմինների և մասնավոր հիմնարկների ներկայացուցիչների հետ․ * ներկայացնել առաջարկություն Տեսչական մարմնի ղեկավարին` ըստ անհրաժեշտության Վարչության աշխատանքներին մասնագետներ, փորձագետներ ներգրավելու, ինչպես նաև աշխատանքային խմբեր կազմավորելու համար․ * Տեսչական մարմնի անունից մասնակցել այլ մարմինների, կազմակերպությունների, այդ թվում՝ միջազգային կազմակերպությունների կողմից կազմակերպվող հանդիպում-քննարկումներին, խորհրդակցություններին, սեմինարներին՝ ներկայացնելով մասնագիտական կարծիքներ, առաջարկություններ, բարձրացված խնդիրների լուծման տարբերակներ.   **Պարտականությունները**՝   * ուսումնասիրել, վերլուծել և ստուգել տրանսպորտի ոլորտում վերահսկողական գործառույթների իրականացման ընթացքը, անհրաժեշտ պահանջների պահպանումը․ * ուսումնասիրել ոլորտը կարգավորող իրավական ակտերը. * ուսումնասիրել, վերլուծել և ամփոփել միջազգային փոխադրողների կողմից տրանսպորտի ոլորտի օրենսդրության պահանջների կատարման նկատմամբ վերահսկողության ընթացքը․ * ուսումնասիրել, վերլուծել և ամփոփել Հայաստանի Հանրապետությունում   ավտոմոբիլային տրանսպորտի շարժական կազմի հավաքակայանների, արտադրական բազայի տարածքում՝ տեխնիկական շահագործման հաշվառման և կատարման նկատմամբ վերահսկողության ընթացքը․ * տրանսպորտի ոլորտում իրականացվող վերահսկողության որակի բարելավման վերաբերյալ առաջարկություններ ներկայացնել Տեսչական մարմնի ղեկավարին. * ուսումնասիրել, վերլուծել և ամփոփել երթուղիներում շահագործվող տրանսպորտային միջոցների՝ համապատասխան պարբերականությամբ տեխնիկական զննում անցնելու ժամկետների պահպանման նկատմամբ վերահսկողության ընթացքը. * ուսումնասիրել, վերլուծել և ամփոփել երկաթուղային տրանսպորտով փոխադրման գործընթացի հետ կապված տեխնիկական միջոցների շահագործման և երթևեկության անվտանգության ոլոր­տում տեխնիկական վերահսկողության ընթացքը․ * ուսումնասիրել, վերլուծել և ամփոփել երկաթուղային տրանսպորտի շահագործման և երթևեկության անվտան­գության ոլորտում բնապահպանական անվտանգության, բնական և տեխնածին բնույթի արտակարգ իրավիճակների կանխատեսման և վերացման, երկաթուղային տրանսպորտի գործունեության հետ կապված այլ տեխնիկական միջոցների շահա­գործման պահանջների կատարման նկատմամբ պետական հսկողության ընթացքը․ * ուսումնասիրել, վերլուծել և ամփոփել երկաթուղային տրանսպորտի գործունեություն իրականացնող կազմակեր­պություններում երկաթուղային տրանսպորտի շահագործման և երթևեկության անվտանգության պահանջների պահպանության, ընդհանուր օգտագործման երկաթուղային գծերի, երկաթու­ղային շարժակազմի ու բեռնարկղերի տեխնիկական վիճակի, ինչպես նաև բեռնա­տար վագոնների ու բեռնարկղերի բեռնման ու բեռնաթափման աշխատանքների նկատմամբ վերահսկողության ընթացքը․ * Վարչարարության հիմունքների և վարչական վարույթի մասին ՀՀ օրենքով սահմանված կարգով և ժամկետներում ընթացք տալ Վարչություն մուտքագրված դիմում-բողոքներին․ * վարել համապատասխան վիճակագրություն վերահսկողության արդյունքում բացահայտված խախտումների, հիմնական պատճառների և ձեռնարկված միջոցառումների մասին․ * օրենքով սահմանված հիմքերի առկայության դեպքում Տեսչական մարմնի ղեկավարին ներկայացնել առաջարկություն՝ ֆիզիկական և իրավաբանական անձանց լիցենզիայից զրկելու միջնորդություն իրավասու մարմիններ ներկայացնելու վերաբերյալ․ * հետևել Վարչության առջև դրված գործառույթներից և խնդիրներից բխող իրավական ակտերի նախագծերի, առաջարկությունների, այլ փաստաթղթերի նախապատրաստման աշխատանքներին։ |
| **3․ Պաշտոնին ներկայացվող պահանջները**  **3.1. Կրթություն, որակավորման աստիճանը**  Բարձրագույն կրթություն։  **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ։  **3.3. Աշխատանքային ստաժը, աշխատանքի բնագավառում փորձը**  Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ տրանսպորտի կամ ստուգումների կազմակերպման և անցկացման բնագավառում չորս տարվա աշխատանքային ստաժ։  **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**  1. Աշխատակազմի կառավարում  2. Քաղաքականության վերլուծություն, մոնիթորինգ  3. Որոշումների կայացում  4. Ծրագրերի կառավարում  5. Խնդրի լուծում  6. Բարեվարքություն  **Ընտրանքային կոմպետենցիաներ՝**   1. Փոփոխությունների կառավարում 2. Կոնֆլիկտների կառավարում 3. Ժամանակի կառավարում 4. Ժողովների և խորհրդակցությունների կազմակերպում և վարում 5. Փաստաթղթերի նախապատրաստում |
| **4․ Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար։  **4.2. Որոշումներ կայացնելու լիազորությունները**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցությունը**  Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն և ազդեցությունը սահմանափակվում է համապետական մակարդակով որոշակի ոլորտով։  **4.4. Շփումները և ներկայացուցչությունը**  Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը և մարմինը:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։ |